Castello Visconteo
Castello Visconteo on Pavia Viscontide kastell Põhja-Itaalias Lombardia maakonnas Pavia linnas. Kindluse ehitamist alustas 1360. aastal Galeazzo II Visconti. Hiljem täiendasid ehitist Sforzad. Kontrastina kastelli karmile välisilmele olid siseruumid vägagi luksuslikud. Enamik uhketest siseruumidest paiknes aga kindluse Milano-poolses küljes, mille prantslased 1527. aastal maani maha lõhkusid. Kindluse allesjäänud ruumid ja õu olid sõjaväe kasarmutena kasutusel kuni 1921. aastani.